ประกาศกระทรวงเกษตรและสหกรณ์ และกระทรวงพาณิชย์ ออกตามความในพระราชบัญญัติกองทุนสงเคราะห์เกษตรกร พ.ศ. 2517 เรื่อง การกำหนดสินค้าที่ต้องเสียค่าธรรมเนียมการส่งออก พ.ศ. 2527
ประกาศกระทรวงเกษตรและสหกรณ์
ประกาศกระทรวงเกษตรและสหกรณ์
และกระทรวงพาณิชย์
ออกตามความในพระราชบัญญัติกองทุนสงเคราะห์เกษตรกร
พ.ศ. ๒๕๑๗
เรื่อง
การกำหนดสินค้าที่ต้องเสียค่าธรรมเนียมการส่งออก
พ.ศ. ๒๕๒๗
 

 โดยที่ปรากฏว่า
ราคาซื้อขายผลิตภัณฑ์ปอในต่างประเทศมีแนวโน้มสูงกว่าปกติเป็นอันมาก สมควรที่จะได้มีการเรียกเก็บค่าธรรมเนียมการส่งออกสินค้าดังกล่าว
เพื่อนำมาใช้ในการช่วยเหลือหรือส่งเสริมเกษตรกรผู้ปลูกปอในประเทศ
อาศัยอำนาจตามความในมาตรา ๗ แห่งพระราชบัญญัติกองทุนสงเคราะห์เกษตรกร พ.ศ. ๒๕๑๗
รัฐมนตรีว่าการกระทรวงเกษตรและสหกรณ์ และรัฐมนตรีว่าการกระทรวงพาณิชย์
โดยอนุมัติคณะรัฐมนตรีออกประกาศไว้ ดังนี้

 ข้อ
๑ ประกาศนี้เรียกว่า ประกาศกระทรวงเกษตรและสหกรณ์
และกระทรวงพาณิชย์ ออกตามความในพระราชบัญญัติกองทุนสงเคราะห์เกษตรกร พ.ศ. ๒๕๑๗
เรื่องการกำหนดสินค้าที่ต้องเสียค่าธรรมเนียมการส่งออก พ.ศ. ๒๕๒๗

 ข้อ
๒[๑] ประกาศนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป
จนถึงวันที่ ๓๑ สิงหาคม ๒๕๒๘ เว้นแต่จะมีการเปลี่ยนแปลงเป็นอย่างอื่น

 ข้อ
๓ กำหนดให้ผลิตภัณฑ์ปอ ได้แก่ กระสอบ
ผ้าผืน ด้ายและเชือกที่ทอหรือทำด้วยปอแก้วหรือปอกระเจา แต่ไม่รวมถึงด้ายหรือเชือกถักที่ทำเป็นสิ่งประดิษฐ์สำเร็จรูป
(Jute Macrame)
เป็นผลิตภัณฑ์เกษตรกรรมขั้นต้นที่ผู้ส่งออกต้องเสียค่าธรรมเนียมการส่งออก

 ข้อ
๔
ประกาศนี้ไม่ใช้บังคับแก่กรณีที่สินค้าดังกล่าวได้ผ่านการตรวจปล่อยจากเจ้าหน้าที่กรมศุลกากรแล้ว
หรือในกรณีส่งออกไปในสภาพเป็นสิ่งบรรจุ ห่อหุ้ม หรือผูกมัดสินค้า
หรือในกรณีที่นำติดตัวออกไปเพื่อใช้เฉพาะตัว
หรือในกรณีที่ยานพาหนะนำออกไปเพื่อใช้ในยานพาหนะนั้น ๆ
หรือในกรณีที่นำออกไปเพื่อเป็นตัวอย่างเท่าที่จำเป็น


ประกาศ ณ วันที่ ๑๓ ธันวาคม ๒๕๒๗
ณรงค์ วงศ์วรรณ
รัฐมนตรีว่าการกระทรวงเกษตรและสหกรณ์
โกศล ไกรฤกษ์
รัฐมนตรีว่าการกระทรวงพาณิชย์


























อุดมการณ์/ผู้จัดทำ
๑๖
พฤศจิกายน ๒๕๕๕

วิชพงษ์/ผู้ตรวจ
๑๙
พฤศจิกายน ๒๕๕๕


















































[๑] ราชกิจจานุเบกษา เล่ม ๑๐๑/ตอนที่ ๑๘๙/ ฉบับพิเศษ หน้า ๒/๒๐ ธันวาคม ๒๕๒๗